ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի թիվ 152 որոշման

**ՓՈՓՈԽՈՒԹՅՈՒՆՆԵՐ**

Եվրասիական տնտեսական հանձնաժողովի կոլեգիայի 2013 թվականի ապրիլի 9-ի թիվ 81որոշման մեջ կատարվող

1. Անվանման մեջ «Մաքսային միության» բառերը փոխարինել «Եվրասիական տնտեսական միության» բառերով։

2. Նախաբանի մեջ ««Եվրասիական տնտեսական հանձնաժողովի մասին» 2011 թվականի նոյեմբերի 18-ի պայմանագրի 3-րդ հոդվածին» բառերը փոխարինել ««Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 5-րդ կետի ութերորդ պարբերությանը» բառերով:

3. 1-ին կետում «Մաքսային միության» բառերը փոխարինել «Եվրասիական տնտեսական միության» բառերով։

4. Նշված որոշմամբ հաստատված՝ ««Բեռնաբարձիչ շղթաների, պողպատյա ճոպանների, մանածագործական ճոպանների եւ ժապավենների փորձարկման մասին» Մաքսային միության վկայականի ձեւը եւ դրա ձեւակերպման կանոնները» շարադրել հետեւյալ խմբագրությամբ՝

«ՀԱՍՏԱՏՎԱԾ ԵՆ

Եվրասիական տնտեսական հանձնաժողովի կոլեգիայի 2013 թվականի ապրիլի 9-ի թիվ 81 որոշմամբ (Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի թիվ 152 որոշման խմբագրությամբ)

Բեռնաբարձիչ շղթաների, պողպատյա ճոպանների, մանածագործական ճոպանների եւ ժապավենների փորձարկման մասին Եվրասիական տնտեսական միության վկայականի ձեւը եւ
դրա ձեւակերպման կանոնները

I. Բեռնաբարձիչ շղթաների, պողպատյա ճոպանների, մանածագործական ճոպանների եւ ժապավենների փորձարկման մասին Եվրասիական տնտեսական միության վկայականի ձեւ

|  |  |
| --- | --- |
| ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ ՎԿԱՅԱԿԱՆ | (1) |
|  |
| ԱՐՏԱԴՐԱՆՔ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (2) |
| ԱՐՏԱԴՐՈՂ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (3) |
| ՓՈՐՁԱՐԿՄԱՆ ՄԵԹՈԴՆԵՐ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | (4) |
| ԽԶՈՂ ԿԱՄ ՔԱՅՔԱՅՈՂ ՆՎԱԶԱԳՈՒՅՆ ԲԵՌՆՎԱԾՔ \_\_\_\_\_\_\_\_\_\_\_\_\_\_\_\_\_\_\_ | (5) |
| ՎԿԱՅԱԿԱՆԸ ՏՐՎԱԾ Է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-Ի ՀԻՄԱՆ ՎՐԱ | (6) |
|  |
|  | կ. տ. |  | (7) |
| (ստորագրություն) | (հայտատուի Ա. Ա. Հ.) |

II. Բեռնաբարձիչ շղթաների, պողպատյա ճոպանների, մանածագործական ճոպանների եւ ժապավենների փորձարկման մասին Եվրասիական տնտեսական միության վկայականի
ձեւակերպման կանոններ

1. «Բեռնաբարձիչ շղթաների, պողպատյա ճոպանների, մանածագործական ճոպանների եւ ժապավենների փորձարկման մասին» Եվրասիական տնտեսական միության վկայականը (այսուհետ՝ վկայական) ձեւակերպվում է հայտատուների կողմից. որպես այդպիսիք, հանդես են գալիս Եվրասիական տնտեսական միության անդամ պետության (այսուհետ՝ անդամ պետություն) օրենսդրությանը համապատասխան այդ պետության տարածքում արտադրող, արտադրողի կողմից լիազորված անձ (սերիական թողարկման արտադրանքի եւ արտադրանքի խմբաքանակի համար) կամ վաճառող (արտադրանքի խմբաքանակի համար) հանդիսացող իրավաբանական անձը կամ որպես անհատ ձեռնարկատեր գրանցված ֆիզիկական անձը (այսուհետ՝ հայտատուներ)։

2. Վկայականին ներկայացվող պահանջները սահմանված են Մաքսային միության հանձնաժողովի 2011 թվականի հոկտեմբերի 18-ի թիվ 823 որոշմամբ ընդունված՝ «Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) թիվ 2 հավելվածի «Բեռնաբարձիչ մեքենաներ» բաժնի 13-րդ կետի երկրորդից-յոթերորդ պարբերություններով։

3. Վկայականը ձեւակերպվում է А4 ձեւաչափի սպիտակ թղթի թերթերի վրա (210 х 297 մմ)։

4. Վկայականը կազմվում է ռուսերենով, էլեկտրոնային տպիչ սարքերի օգտագործմամբ, եւ, անդամ պետության օրենսդրության մեջ համապատասխան պահանջի առկայության դեպքում՝ այն անդամ պետության պետական լեզվով, որտեղ տրամադրվում է վկայականը։

Վկայականը ռուսերենով եւ անդամ պետություններից մեկի պետական լեզվով կազմելու դեպքում այն լրացվում է սույն բաժնի 7-րդ կետին համապատասխան, վկայականի տարբեր կողմերի վրա։

5. Անհրաժեշտության դեպքում արտադրողի անվանումը, նրա գտնվելու վայրը (իրավաբանական անձի հասցեն), ինչպես նաեւ՝ արտադրանքի արտադրմանն ուղղված գործունեության իրականացման վայրի հասցեն (հասցեները) (պետության անվանումից բացի) եւ արտադրանքի մասին տեղեկատվությունը (մակնիշը, որը ներառում է անվանական չափը, կառուցվածքը եւ նյութի մասին տվյալները) կարող են նշվել լատինական այբուբենի տառերի օգտագործմամբ։

6. Վկայականի բոլոր դաշտերը պետք է լրացված լինեն (վկայականի բնօրինակում դաշտերի համարակալումը բացակայում է)։

7. Վկայականի մեջ նշվում են՝

ա) 1-ին դաշտում՝ 2 տողով կատարված գրառումներ՝ հետեւյալ հաջորդականությամբ՝

1-ին տող՝ «ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ».

2-րդ տող՝ «ՎԿԱՅԱԿԱՆ».

բ) 2-րդ դաշտում՝ այն արտադրանքի մասին տեղեկությունները, որի համար տրվել է վկայականը.

արտադրանքի անվանումը.

արտադրանքի նույնականացումն ապահովող տեղեկատվությունը (մակնիշը, որը ներառում է անվանական չափը, կառուցվածքը եւ նյութի մասին տվյալները).

այն փաստաթղթի (փաստաթղթերի) անվանումն ու նշագիրը, որին համապատասխան արտադրված է արտադրանքը (ստանդարտը, կազմակերպության ստանդարտը, տեխնիկական պայմանները կամ այլ փաստաթուղթ) (առկայության դեպքում).

Մաքսային միության տեխնիկական կանոնակարգի պահանջներով նախատեսված՝ արտադրանքի մասին այլ տեղեկություններ, որոնք ապահովում են դրա նույնականացումը.

գ) 3-րդ դաշտում՝ արտադրողի լրիվ անվանումը, նրա գտնվելու վայրը (իրավաբանական անձի հասցեն) եւ արտադրանքի արտադրմանն ուղղված գործունեության իրականացման վայրի հասցեն (հասցեները) (եթե հասցեները տարբեր են)՝ իրավաբանական անձի եւ դրա՝ արտադրանքն արտադրող մասնաճյուղերի համար, կամ՝ ազգանունը, անունը եւ հայրանունը (առկայության դեպքում), բնակության վայրը եւ արտադրանքի արտադրմանն ուղղված գործունեության իրականացման վայրի հասցեն (հասցեները) (եթե հասցեները տարբեր են)՝ որպես անհատ ձեռնարկատեր գրանցված ֆիզիկական անձի համար, հեռախոսի համարը եւ էլեկտրոնային փոստի հասցեն.

դ) 4-րդ դաշտում՝ փորձարկման կիրառված մեթոդների մասին տեղեկությունները.

ե) 5-րդ դաշտում՝ խզող կամ քայքայող նվազագույն բեռնվածքի մասին տեղեկությունները.

զ) 6-րդ դաշտում՝ Մաքսային միության տեխնիկական կանոնակարգի պահանջներին արտադրանքի համապատասխանությունը հավաստող փաստաթղթերի մասին տեղեկությունները (հետազոտությունների (փորձարկումների) եւ չափումների արձանագրությունները՝ նշելով հավատարմագրման վկայագրի գրանցման համարը, ամսաթիվը, փորձարկման լաբորատորիայի (կենտրոնի) համարը, անվանումը), ինչպես նաեւ՝ որպես Մաքսային միության տեխնիկական կանոնակարգի պահանջներին արտադրանքի համապատասխանության ապացույց՝ հայտատուի կողմից ներկայացված այլ փաստաթղթերի մասին տեղեկությունները.

է) 7-րդ դաշտում՝ որպես անհատ ձեռնարկատեր գրանցված ֆիզիկական անձի, հայտատու կազմակերպության ղեկավարի կամ հայտատու կազմակերպության՝ անդամ պետության օրենսդրությանը համապատասխան լիազորված անձի ստորագրությունը, ազգանունը, անունը եւ հայրանունը (առկայության դեպքում)՝ դնելով հայտատուի կնիքը (եթե անդամ պետության օրենսդրությամբ այլ բան սահմանված չէ)։ Չի թույլատրվում ստորագրության փոխարեն ֆաքսիմիլեի օգտագործումը։

8. Վկայականում սույն բաժնով չնախատեսված տեղեկություններ ներառելը, ինչպես նաեւ բառերի կրճատումներ (ընդունված նշումներից եւ կրճատումներից բացի) եւ տեքստի ցանկացած ուղղում չեն թույլատրվում։

9. Տրված վկայականների պատճենները հայտատուի կողմից կազմվում են А4 ձեւաչափի սպիտակ թղթի թերթերի վրա (210 х 297 մմ), վավերացվում են հայտատուի կամ հայտատու կազմակերպության՝ անդամ պետության օրենսդրությանը համապատասխան լիազորված անձի կնիքով (եթե անդամ պետության օրենսդրությամբ այլ բան սահմանված չէ) եւ ստորագրությամբ (նշելով լիազորող փաստաթղթի անվանումն ու վավերապայմանները)։»։

\_\_\_\_\_\_\_\_\_\_\_\_\_\_